**Չոն Յունհո** (կորեերեն 정윤호/鄭允浩, փետրվարի 6, 1986(1986-02-06), Գվանջու, Հարավային Կորեա, Կորեայում հայտնի է նաև Յունո Յունհո բեմական կեղծանունով), հարավկորեացի երգիչ, մոդել և դերասան, *DBSK* դուետի առաջնորդ։ Այն Հարավային Կորեայում գտնվում է SM Entertainment երաժշտական լեյբլի, Ճապոնիայում՝ Avex Trax լեյբլի ներքո։

Կենսագրություն
--------------

Յունհոն ծնվել և մեծացել է Կվանգջու քաղաքում (Հարավային Կորեա)։ Նա ունի կրտսեր քույր, որի անունը Չիհե է (Ji-hye)։ Դեռևս 7-րդ դասարիանից նա սկսել է զբաղվել պարով։ Իր դպրոցում նա ստեղծել էր պարի խումբ, որի հետ մասնակցել է պարային մրցումների։ Քանի որ նրա ընտանիքի բիզնեսը վատ էր ընթանում, նա ստիպված է եղել հեռանալ տանից և զբաղվել կողմնակի աշխատանքով, որպեսզի կարողանա հնարավորություն տալ իր քրոջը ուսում ստանալ։ Այդ ժամանակ նա սովորում էր 9-րդ դասարանում, և երբեմն ստիպված է եղել գիշերել կայարանի կամուրջի տակ, երբ մինչև տուն հասնելու տրանսպորտի գումար չի ունեցել։ Երբեմն նա նույնիսկ ստիպված է եղել հանձնել շշեր և ձմռանը հակամեկասառուցային ծածկույթ շաղ տալ ձյան վրա։ Երբ լրացել է նրա 13 տարեկանը, հայտնվել է SM Entertainment-ում՝ հաղթելով պարային մրցույթը։ 2003 թվականի առաջնաելույթից առաջ Յունհոն նկարահանվել է երգչուհի Դանայի «Diamond» տեսահոլովակում՝ որպես ռեպեր և պարող։ Նա ասում է, որ ընտրել է իր բեմական **U-Know** (անգլերեն «You know»՝ «Դու գիտես») անունը, քանի որ որպես խմբի լիդեր, նա ցանկանում էր հասկանալ յուրաքանչյուրին, ինչպես «Ես գիտեմ քեզ» և «Ես գիտեմ, որ դուք գիտեք, որ ես ճանաչում եմ ձեզ, որպեսզի դուք իմանաք, որ ես գիտեմ, որ մենք ճանաչում ենք իրար»։

Յունհոն DBSK խմբի լիդերն է։ Նա իր տեղն ամրապնդել է խմբում՝ հաղթելով պարային մրցույթում։ Նա եղել է երկրորդ անդամը, որը միացել է DBSK խմբին։

Երաժշտական կարիերա
------------------

«*The 2nd Asia Tour Concert 'O'*»-ին Յունհոն կատարել է իր հեղինակային «Spokesman» երգը։ Նա և Պակ Յու Չոն կատարել են նաև ռեպ մասեր «Heartquake» երգում, Super Junior խմբի երրորդ՝ «*Sorry, Sorry*» ալբոմի համար։
«*Tohoshinki 4th Live Tour 2009: The Secret Code*» ժամանակ Տոկիոյի Տանը (Ճապոնիա), Յունհոն կատարել է իր հեղինակային «Checkmate» երգը։
2010 թվականի փետրվարին հրապարակվել է, որ Յունհոն ելույթ կունենա Մայքլ Ջեքսոնի «*This Is It*» հետմահու համերգի կորեական մասում։ Նա պարապել է Լոս Անջելեսում և Լաս Վեգասում Ժենեվև Քլիրի, Մորիս Փլեժրի և ստեղծագործական այլ դեմքերի հետ, որոնք սերտորեն համագործակցում էին Ջեքսոնի հետ։ Սա Կորեայի և ԱՄՆ-ի համատեղ արտադրության առաջին նախագիծն էր։

Յունհոն և Մաքս Չհանմինը, շարունակելով DBSK խմբի գործունեությունը, դուետի կազմում մասնակցել են *SM Town World Tour*-ին, որը մեկնարկել է 2010 թվականի օգոստոսին։ Դուետը կատարել է նոր երգեր՝ «Maximum» և «Why»։

2015-ի մայիսի 15–ին հայտարարվել է, որ Յունհոն կթողարկի իր առաջին ճապոնական «U Know Y» մինի ալբոմը, որը բաղկացած է յոթ երգից։ Մինի ալբոմը թողարկվել է 2015 թվականի հուլիսի 8-ին։

Դերասանական կարիերան
--------------------

Յունհոն չորս մասնակիցների հետ միասին հայտնվել է երկու հեռուստատեսային շոուներում՝ «*Banjun Theater*» և «*Vacation*»։ 2006 թվականին Յունհոն հրավիրվել է որպես հյուր «*Rainbow Romance*»-ում։
2006 թվականի հոկտեմբերի 14-ի գիշերը Յունհոն հոսպիտալացվել էր թունավորման պատճառով։ Հակաերկրպագուհիներից մեկը նրա ջրի մեջ ցիանոակրիլատ է ավելացրել։ Յունհոն շտապ տեղափոխվել է հիվանդանոց և չի կարողացել որոշ ժամանակ աշխատել։ Արարքն արած աղջիկը խոստովանել է և հաջորդ օրը՝ հոկտեմբերի 16-ին, ձերբակալվել։ Նա եղել է անտի-DBSK կայքի անդամ ավելի քան երկու տարի։ Յունհոն, ուներ կրտսեր քույր, որը նույն տարիքի էր, ինչ հանցագործը, նա իմանալով սա, կապվել է ոստիկանության հետ և խնդրել մեղադրանք չներկայացնել աղջկա դեմ, չնայած նրա արածի առաջացրած լուրջ հետևանքներին։ Նա նշել է ( հեռուստատեսային շոուի ժամանակ, երբ նա ուշքի է եկել), որ այս ամենը «ավելի շատ բարոյական, քան ֆիզիկական ազդեցություն է ունեցել իր վրա»։

2009 թվականի հուլիսին Յունհոն նկարահանվել է MBC ալիքի համար «Ճշգրիտ փոխանցում» դորամայի գլխավոր դերում։ 2010 թվականի սեպտեմբերին նա հրավիրվել է «Անմոռանալի օր Կորեայում» նախագծին։ 2010 թվականի նոյեմբերին հայտարարվել էր, որ Յունհոն որպես երկրորդ պլանի դերասան կմասնակցի «Poseidon» դորամային։

2012 թվականի նոյեմբերից մինչև 2013 թվականի հունվարը Յունհոն նկարահանվել է իր երկրորդ «Gwanghwamun Sonata» մյուզիքլում։ Յունհոն նաև նկարահանվել է «Chorus City» ֆիլմում, որը ցուցադրվել է Կորեայում «EXPO 2010 Shanghai China»-ում։

Ծանոթագրություններ
------------------

1. ↑  (կոր.) «Hans Raj Hans - U-Know Yunho, voluble nuclear confrontation with the concept 'flame'». 2004 թ․ մայիսի 13. Արխիվացված է օրիգինալից 2009 թ․ մարտի 18-ին. Վերցված է 2009 թ․ մարտի 8-ին.
2. ↑  (կոր.) «TVXQ singers of the popular nuclear blast». 2004 թ․ մայիսի 13. Արխիվացված է օրիգինալից 2009 թ․ մարտի 6-ին. Վերցված է 2009 թ․ փետրվարի 11-ին.
3. ↑  «Lee Yeon-hee and TVXQ is featured in Super Junior's third album». *Moneytoday* (կորեերեն). 2009 թ․ մարտի 9. Վերցված է 2009 թ․ մարտի 9-ին.
4. ↑  «東方神起、韓国人グループ初の東京ドーム。5万人熱狂» (ճապոներեն). 2009 թ․ հուլիսի 4. Արխիվացված է օրիգինալից 2009 թ․ հուլիսի 7-ին. Վերցված է 2009 թ․ հուլիսի 4-ին.
5. ↑
6. ↑  (կոր.) «Retro Dance Queen Bae Seul Ki 'TVXQ Woman'». *Hankooki*. 2006 թ․ մարտի 3. Արխիվացված է օրիգինալից 2009 թ․ մարտի 6-ին. Վերցված է 2009 թ․ փետրվարի 26-ին.
7. ↑  (կոր.) «TVXQ, Theater Actors». *Star Money*. 2006 թ․ հուլիսի 4. Վերցված է 2009 թ․ փետրվարի 26-ին.
8. ↑  (կոր.) «TVXQ Member Recovers from Poisoning». *KBS Global*. 2006 թ․ հոկտեմբերի 16. Արխիվացված է օրիգինալից 2006 թ․ նոյեմբերի 13-ին. Վերցված է 2007 թ․ փետրվարի 16-ին.
9. ↑  (կոր.) «U-Know Yunho "mercy asked"... the suspect detention». *Daum*. 2006 թ․ հոկտեմբերի 17. Արխիվացված է օրիգինալից 2007 թ․ հոկտեմբերի 16-ին. Վերցված է 2007 թ․ փետրվարի 16-ին.
10. ↑  (կոր.) «U-Know Yunho mercy to the police, the suspect, please call». *Daum*. 2006 թ․ հոկտեմբերի 16. Արխիվացված է օրիգինալից 2007 թ․ հուլիսի 15-ին. Վերցված է 2007 թ․ փետրվարի 16-ին.
11. ↑  (կոր.) «U-Know Yunho, Bond drinks case of questions of». *Daum*. 2006 թ․ հոկտեմբերի 15. Արխիվացված է օրիգինալից 2006 թ․ նոյեմբերի 13-ին. Վերցված է 2007 թ․ փետրվարի 16-ին.
12. ↑  «U-know Yun-ho cast as Cha Bong-gun for new Wed-Thurs miniseries "[[Heading to the Ground]]"». *MBC America*. 2009 թ․ հուլիսի 24. Արխիվացված է օրիգինալից 2013 թ․ նոյեմբերի 9-ին. Վերցված է 2009 թ․ հուլիսի 31-ին. `{{cite web}}`: URL–wikilink conflict (օգնություն)
13. ↑  «U-Know Yunho of TVXQ to Star in a Drama». *KBS World*. 2009 թ․ հուլիսի 23. Արխիվացված օրիգինալից 2010 թ․ նոյեմբերի 21-ին. Վերցված է 2009 թ․ հուլիսի 23-ին.
14. ↑  (կոր.) «유노윤호, '포세이돈' 캐스팅 확정…2년만에 안방 복귀». *Nate*. 2010 թ․ նոյեմբերի 2. Վերցված է 2010 թ․ նոյեմբերի 8-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Չոն Յունհո» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ · Last.fm · Last.fm · Last.fm |
|  |
| Թեմատիկ կայքեր | Discogs · Discogs · Internet Movie Database · MusicBrainz · MusicBrainz |
|  |
| Չափորոշչային վերահսկողություն | ISNI: 0000000464739373 · VIAF: 77153061243919201307 · WorldCat VIAF: 77153061243919201307 |

 |